BAT 10.

Sabiex jitnaqqsu l-konsum tal-ilma u l-ġenerazzjoni tal-ilma mormi, il-BAT hija li jintużaw it-tekniki (a), (b) u (c), u kombinament xieraq tat-tekniki (d) sa (j) mogħtija hawn taħt. Teknika Deskrizzjoni Applikabbiltà Tekniki ta’ ġestjoni a. Pjan tal-ġestjoni tal-ilma u awditi tal-ilma Il-pjan tal-ġestjoni tal-ilma u awditi tal-ilma huma parti mill-EMS (ara l-BAT 1) u jinkludu: — dijagrammi tal-flussi u bilanċi tal-massa tal-ilma tal-impjant u tal-proċessi bħala parti mill-inventarju tal-inputs u tal-outputs imsemmija fil-BAT 2; — l-istabbiliment ta’ objettivi tal-effiċjenza fl-użu tal-ilma; — l-implimentazzjoni ta’ tekniki ta’ ottimizzazzjoni tal-ilma (eż. il-kontroll tal-użu tal-ilma, l-użu mill-ġdid/ir-riċiklaġġ, id-detezzjoni u t-tiswija tat-tnixxigħ). L-awditi tal-ilma jsiru mill-anqas darba fis-sena sabiex jiġi żgurat li jintlaħqu l-objettivi tal-pjan tal-ġestjoni tal-ilma u li jiġu segwiti u implimentati r-rakkomandazzjonijiet tal-awditi tal-ilma. Il-pjan tal-ġestjoni tal-ilma u l-awditi tal-ilma jistgħu jiġu integrati fil-pjan ġenerali tal-ġestjoni tal-ilma ta’ sit industrijali akbar. Il-livell ta’ dettall tal-pjan tal-ġestjoni tal-ilma u tal-awditi tal-ilma ġeneralment se jkun relatat man-natura, mal-iskala u mal-kumplessità tal-impjant. b. Ottimizzazzjoni tal-produzzjoni Din tinkludi: — kombinament ottimizzat tal-proċessi (eż. jiġu kkombinati proċessi ta’ trattament minn qabel, jiġi evitat l-ibbliċjar ta’ materjali tat-tessut qabel l-għoti ta’ kuluranti fi sfumaturi skuri); — l-iskedar ottimizzat tal-proċessi tal-lott (eż. l-għoti ta’ kuluranti lill-materjali tat-tessut fi sfumaturi skuri ssir wara l-għoti ta’ kuluranti fi sfumaturi ċari fl-istess tagħmir tal-għoti ta’ kuluranti). Applikabbli b’mod ġenerali. Disinn u tekniki tat-tħaddim c. Segregazzjoni ta’ flussi tal-ilma mniġġsa u mhux imniġġsa Il-flussi tal-ilma jinġabru separatament, abbażi tal-kontenut tas-sustanza niġġiesa u tat-tekniki ta’ trattament meħtieġa. Flussi tal-ilma mniġġsa (eż. likuri tal-proċess użati) u flussi tal-ilma mhux imniġġsa (eż. ilmijiet tat-tberrid) li jistgħu jerġgħu jintużaw mingħajr trattament jiġu segregati minn flussi tal-ilma mormi li jirrikjedu trattament. L-applikabbiltà għall-impjanti eżistenti tista’ tiġi ristretta mit-tqassim tas-sistema tal-ġbir tal-ilma u min-nuqqas ta’ spazju għat-tankijiet tal-ħżin temporanju. d. Proċessi li jużaw ftit jew l-ebda ilma Il-proċessi jinkludu t-trattament bil-plażma jew bil-laser, u l-proċessi li jużaw ammonti baxxi ta’ ilma bħat-trattament tal-ożonu. L-applikabbiltà tista’ tkun ristretta mill-karatteristiċi tal-materjali tat-tessut u/jew mill-ispeċifikazzjonijiet tal-prodott. e. Ottimizzazzjoni tal-ammont ta’ likur tal-proċess użat Il-proċessi tal-lott isiru b’sistemi bi proporzjon baxx ta’ likur (ara t-Taqsima 1.9.4). Il-proċessi kontinwi jsiru b’sistemi ta’ applikazzjoni b’volum baxx, bħall-bexx (ara t-Taqsima 1.9.4). Applikabbli b’mod ġenerali. f. Tindif ottimizzat tat-tagħmir Dan jinkludi: — it-tindif mingħajr ilma (eż. billi jintmesħu jew jitnaddfu l-uċuħ ta’ ġewwa tal-tankijiet, it-tindif minn qabel ta’ squeegees, skrins rotatorji u tankijiet li fihom pejsts tal-istampar b’mezzi mekkaniċi (ara l-BAT 44)); — stadji multipli tat-tindif b’ammonti baxxi ta’ ilma; l-ilma tal-aħħar stadju tat-tindif jista’ jerġa’ jintuża biex titnaddaf parti oħra tat-tagħmir. L-applikabbiltà tat-tindif mingħajr ilma fl-impjanti eżistenti tista’ tkun ristretta mill-aċċessibbiltà għat-tagħmir (eż. sistemi magħluqa u semimagħluqa). g. Ipproċessar tal-lott, ħasil u tlaħliħ ta’ materjali tat-tessut ottimizzati Dan jinkludi: — l-użu ta’ tankijiet awżiljarji għall-ħżin temporanju ta’: — ilma tal-ħasil jew tat-tlaħliħ użat; — likur tal-proċess frisk jew użat. — stadji multipli ta’ tbattil u mili għat-tlaħliħ u għall-ħasil b’ammonti baxxi ta’ ilma. L-użu ta’ tankijiet awżiljarji fl-impjanti eżistenti jista’ jiġi ristrett minn nuqqas ta’ spazju. h. Ipproċessar, ħasil u tlaħliħ kontinwi ottimizzati ta’ materjali tat-tessut Dan jinkludi: — preparazzjoni f’waqtha tal-likur tal-proċess ibbażata fuq kejl tal-assorbiment online; — għeluq awtomatiku tal-fluss tal-ilma tal-ħasil meta tieqaf il-magna tal-ħasil; — tlaħliħ u ħasil kontrokurrenti; — tneħħija tal-ilma mill-materjali tat-tessut b’mezzi mekkaniċi (ara l-BAT 13 (a)) biex jitnaqqas it-trasferiment tas-sustanzi kimiċi tal-proċess. Applikabbli b’mod ġenerali. Tekniki tal-użu mill-ġdid u tar-riċiklaġġ i. Użu mill-ġdid u/jew riċiklaġġ tal-ilma Il-flussi tal-ilma jistgħu jiġu segregati (ara l-BAT 10 (c)) u/jew ittrattati minn qabel (eż. il-filtrazzjoni b’membrana, l-evaporazzjoni) qabel l-użu mill-ġdid u/jew ir-riċiklaġġ, eż. għat-tindif, għat-tlaħliħ, għat-tkessiħ jew fl-ipproċessar ta’ materjali tat-tessut. Il-grad ta’ użu mill-ġdid/riċiklaġġ tal-ilma huwa limitat mill-kontenut ta’ impuritajiet fil-flussi tal-ilma. L-użu mill-ġdid u/jew ir-riċiklaġġ tal-ilma li joriġina minn diversi impjanti li joperaw fl-istess sit jista’ jiġi integrat fil-ġestjoni tal-ilma tas-sit ġenerali ta’ sit industrijali akbar (eż. bl-użu ta’ trattament komuni tal-ilma mormi). Applikabbli b’mod ġenerali. j. Użu mill-ġdid tal-likur tal-proċess Il-likur tal-proċess, inkluż il-likur tal-proċess estratt mill-materjali tat-tessut permezz tat-tneħħija tal-ilma b’mezzi mekkaniċi (ara l-BAT 13 (a)), jerġa’ jintuża wara l-analiżi u s-sostituzzjoni jekk ikunu meħtieġa. Il-grad ta’ użu mill-ġdid tal-likur tal-proċess huwa limitat mill-modifika tal-kompożizzjoni kimika tiegħu, jew mill-kontenut tiegħu ta’ impuritajiet u l-kapaċità ta’ taħsir. Applikabbli b’mod ġenerali. Tabella 1.1 Livelli tal-prestazzjoni ambjentali indikattivi għal konsum speċifiku tal-ilma Proċess(i) speċifiku/speċifiċi Livelli indikattivi (Medja annwali) (m3/t) Ibbliċjar Lott 10 –32 (20) Kontinwu 3 –8 Ħasil preliminari tal-materjali ċellulożiċi Lott 5 –15 (20) Kontinwu 5 –12 (20) Tneħħija tal-apprestaturi minn materjali ċellulożiċi 5 –12 (20) Ibbliċjar, ħasil preliminari u tneħħija tal-apprestaturi b’mod kombinat minn materjali ċellulożiċi 9 –20 (20) Illustrar 2 –13 (20) Ħasil ta’ materjal sintetiku 5 –20 (20) Għoti ta’ kuluranti bil-lott Drapp 10 –150 (20) Ħajt 3 –140 (20) (21) Fibra waħidha 13 –60 Għoti ta’ kuluranti kontinwu 2 –16 (20) (22) Il-monitoraġġ assoċjat jingħata fil-BAT 6.